ELŐTERJESZTÉS



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2022. október 25-i nyilvános

ülésére

Tárgy:

Balatonberényi Községi Sportegyesület támogatás iránti kérelme

Előadó:

Druskoczi Tünde

polgármester

**Tisztelt Képviselő-testület!**

A Balatonberényi Községi Sportegyesület kérelemmel fordult önkormányzatunkhoz a korábban pályázott 6.100.000 Ft-ból fennmaradó és meg nem ítélt 900.000 Ft összegű támogatás folyósítása iránt. Jelen kérelemben az Egyesület tulajdonában lévő Peugeot Kisbusz fenntartási és javítási költségeihez, valamint egyéb nem tervezett költségekre és a megnövekedett energiaárak miatti kiadásokra kéri a kiegészítő támogatást az Egyesület elnöke.

Balatonberény Község Önkormányzat Képviselő-testülete a 39/2022.(II.24.) számú határozatával döntött a civil szervezetek 2022. évi támogatásáról. E döntés szerint a Balatonberényi Községi Sportegyesületet 5.200.000 Ft támogatásban részesítette, a pályázott összeg 6.100.000 Ft volt.

Fenti határozat b) pontja szerint a képviselő-testület a fennmaradó pályázati igényekről külön írásos kérelem benyújtása esetén a 2022. II. félévi bevételek teljesülése függvényében a 2022. szeptember havi ülésén dönt.

Előterjesztésemhez mellékelem az egyesület kérelmét azzal, hogy kérem a T. Képviselő-testületet, hogy szíveskedjen a kérelemben foglaltakat megvitatni és arról döntést hozni.

**Határozati javaslat:**

Balatonberény Község Önkormányzat Képviselő-testülete a Balatonberényi Községi Sportegyesület kérelmét megismerte, megtárgyalta és az egyesület részére 2022. évben további 900.000 Ft támogatást nem nyújt/ nyújt elszámolási kötelezettséggel a 2022. évi költségvetési tartalék terhére.

Határidő: szerződéskötésre 15 nap

Felelős: Druskoczi Tünde polgármester

Balatonberény, 2022. október 12.

Druskoczi Tünde sk.

polgármester